વેબજગતમાં તદન મફત ઉપલબ્ધ કેટલીક નાની પરંતુ ખૂબ ઉપયોગી એપ્લીકેશન્સ જ્યાંથી ડાઊનલોડ કરી શકાય છે તેવી એક સુંદર અને સમૃદ્ધ વેબસાઈટ એટલે ટોપ શેરવેર.કોમ. અહીં વિડીયો ફોર્મેટ બદલવા માટેની, પીડીએફ થી વિવિધ ફોર્મેટમાં ફેરવવાની, એન્ટી વાયરસ માટેની, ગેમ્સ સ્ક્રીનસેવર અને વોલપેપર વગેરે જેવી અનેકો અપ્લીકેશન્સ ઊપલબ્ધ છે. વેબસાઈટના હોમપેજ પર ડાબી તરફ જરૂરી ડાઊનલોડનું લિસ્ટ આપ્યું છે, તેની નીચે અઠવાડીક મહત્તમ ડાઊનલોડેડ એપ્લિકેશન્સ અને સંપાદકની પસંદગીની એપ્લિકેશન્સ આપેલી છે. તો મુખ્ય ભાગમાં અનેક એપ્લિકેશન્સને વ્યવસ્થિત રીતે વર્ગીકૃત કરીને અપાઈ છે જેથી જરૂરી વસ્તુ શોધવામાં સરળતા રહે. મેકએફી સાઈટએડવાઈઝર એનાલિસીસ મુજબ આ વેબસાઈટમાંથી ડાઊનલોડ કરાતા સોફ્ટવેર સ્પામ મુક્ત છે.